CELEX: 52007PC0710
Language: sl
Date: 2007-11-15
Title: Predlog uredba Sveta o spremembi Uredbe (ES) št. 21/2004 glede datuma uvedbe elektronske identifikacije za ovce in koze

Pomembno pravno obvestilo

|

52007PC0710

Predlog uredba Sveta o spremembi Uredbe (ES) št. 21/2004 glede datuma uvedbe elektronske identifikacije za ovce in koze  /* KOM/2007/0710 končno - CNS 2007/0244 */  

	[pic] | KOMISIJA EVROPSKIH SKUPNOSTI |Bruselj, 15.11.2007COM(2007) 710 konč.2007/0244 (CNS)PredlogUREDBA SVETAo spremembi Uredbe (ES) št. 21/2004 glede datuma uvedbe elektronske identifikacije za ovce in koze(predložila Komisija)OBRAZLOŽITVENI MEMORANDUMV skladu z Uredbo (ES) št. 21/2004 se od Komisije zahteva, da prouči izkušnje, pridobljene pri več projektih o izvajanju elektronskega identifikacijskega sistema, ki so bili izvedeni v državah članicah, in o tem predloži poročilo Svetu. To poročilo mora spremljati predlog, o katerem Svet glasuje in potrdi ali spremeni datum 1. januar 2008 za obvezno uvedbo elektronske identifikacije.Poročilo Komisije navaja, da mora pred določitvijo datuma za obvezno uporabo elektronske identifikacije potekati širša razprava zainteresiranih strani, zlasti o gospodarskem vplivu uvedbe elektronske identifikacije.Uredbo (ES) št. 21/2004 je zato treba spremeniti, da se določijo postopki za določitev datuma, ko bo postala elektronska identifikacija ovc in koz obvezna.2007/0244 (CNS)PredlogUREDBA SVETAo spremembi Uredbe (ES) št. 21/2004 glede datuma uvedbe elektronske identifikacije za ovce in kozeSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 37 Pogodbe,ob upoštevanju predloga Komisije[1],ob upoštevanju mnenja Evropskega parlamenta[2],ob upoštevanju mnenja Evropskega ekonomsko-socialnega odbora[3],ob upoštevanju naslednjega:(1) Uredba Sveta (ES) št. 21/2004 z dne 17. decembra 2003 o uvedbi sistema za identifikacijo in registracijo ovc in koz[4] določa, da mora vsaka država članica določiti sistem za identifikacijo in registracijo ovc in koz v skladu z določbami navedene uredbe.(2) Člen 9(3) Uredbe (ES) št. 21/2004 določa, da bo od 1. januarja 2008 elektronska identifikacija postala obvezna za vse živali, ki jih zajema navedena uredba.(3) Poleg tega člen 9(4) navedene uredbe določa, da Komisija Svetu do 30. junija 2006 predloži poročilo o izvajanju elektronskega identifikacijskega sistema skupaj z ustreznimi predlogi, o katerih Svet glasuje in potrdi ali po potrebi spremeni datum za uvedbo obvezne uporabe navedenega sistema.(4) Poročilo Komisije navaja, da mora pred določitvijo datuma za obvezno uporabo navedenega sistema potekati širša razprava zainteresiranih strani, zlasti o gospodarskem vplivu uvedbe elektronske identifikacije. Zato je potrebno več časa za posvetovanje z zainteresiranimi stranmi in upoštevanje njihovih pripomb.(5) Številne države članice so že razvile potrebno tehnologijo za uvedbo elektronske identifikacije in pridobile pomembne izkušnje z njenim izvajanjem. Državam članicam se ne sme preprečiti uvedba na nacionalni ravni, če menijo, da je primerna. Njihove izkušnje lahko Komisiji in drugim državam članicam zagotovijo nadaljnje pomembne informacije o tehničnih učinkih elektronske identifikacije in njihovem vplivu, kar je treba upoštevati pri določitvi datuma, ko bo morala postati obvezna na ravni Skupnosti.(6) Uredbo (ES) št. 21/2004 je zato treba ustrezno spremeniti –SPREJEL NASLEDNJO UREDBO:Člen 1Uredba (ES) št. 21/2004 se spremeni:(1) V členu 9(3) se prvi pododstavek nadomesti z naslednjim:„3. Od datuma, ki ga je treba določiti v skladu s postopkom iz člena 13(2), bo elektronska identifikacija v skladu s smernicami iz odstavka 1 tega člena in z ustreznimi določbami oddelka A Priloge obvezna za vse živali, rojene po tem datumu. Navedeni datum:(a) se določi na podlagi ocene tehničnih posledic, stroškov in skupnega vpliva uporabe elektronske identifikacije;(b) je treba določiti najkasneje 12 mesecev pred datumom, ko uporaba elektronske identifikacije postane obvezna.“(2) Člen 9(4) se nadomesti z naslednjim:„4. Države članice lahko uvedejo obvezno uporabo elektronske identifikacije za živali, rojene na njihovem ozemlju pred določitvijo datuma, kot je določeno v odstavku 3.“Člen 2Ta uredba začne veljati dvajseti dan po objavi v Uradnem listu Evropske unije .Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednik [1] UL L xx, xx.xx.xxxx, str. xx.[2] UL L xx, xx.xx.xxxx, str. xx.[3] UL L xx, xx.xx.xxxx, str. xx.[4] UL L 5, 9.1.2004, str. 8. Uredba, kakor je bila spremenjena z Uredbo (ES) št. 1791/2006 (UL L 363, 20.12.2006, str. 1).